Wêreld se grootste haas gesteel | Maroela Media
Darius die haas (Foto: West Mercia-polisie)
'n Beloning van £1 000 (sowat R20 000) word aangebied ná 'n haas, die grootste in die wêreld, uit sy huis in Worcestershire in Engeland gesteel is.
Darius, 'n Continental Giant, is Saterdag uit sy hok gesteel.
Guinness Wêreldrekords het hom in April 2010 aangewys as die wêreld se langste haas op 129 cm.
Sy eienaar, Annette Edwards, sê sy is baie hartseer oor Darius se verdwyning en bied nou dié beloning aan.
Die West Mercia-polisie doen ook 'n beroep op enigiemand met inligting oor die haas om na vore te kom. "Die haas is nogal uniek omdat dit meer as vier voet lank is en 'n Guinness-rekord ontvang het as die grootste haas in die wêreld," het die polisie in 'n verklaring gesê.
Annette (66) is 'n model wat ook al 'n Guinness-wêreldrekord ingepalm het as die oudste Page Three-meisie. Page 3 is 'n tradisie van Britse poniekoerante om 'n foto van 'n bostuklose meisie op die derde bladsy van die koerant te publiseer.
Voor die uitbreking van die Covid-19-pandemie het Annette en Darius rondgereis sodat sy aanhangers hom kon sien. Hy het al op televisie verskyn en selfs sy eie lyfwag gehad.
Annette Edwards en Darius (Foto: Pet Detectives Community/Facebook)
Iewers word een enorme haas-pastei berei op hierdie oomblik.
Wonder hoe oud is hy as hy in 2010 al aangewys is as langste haas. Kanse skraal dat dit in SA sou gebeur en hy sou lankal in 'n pot opgeeindig het